**СКУПШТИНА ГРАДА НИША**

**Председнику мр Радету Рајковићу**

На основу члана 108 Пословника Скупштине Града Ниша ("Службени лист Града Ниша", број 6/2017), као овлашћени предлагач, подносимо Скупштини Града Ниша **ПРЕДЛОГ ОДЛУКЕ О ОДРЕЂИВАЊУ ВРСТЕ ЗЕМЉИШТА ЗА УТВРЂИВАЊЕ ПОРЕЗА НА ИМОВИНУ,** како би исти био увршћен у дневни ред наредне седнице Скупштине Града Ниша.

За представника предлагача одређујемо \_\_\_\_\_\_\_\_\_\_\_\_\_\_\_\_\_\_\_

**ПРЕДЛАГАЧ**

Одборничка група

Александар Вучић-Србија побеђује

Шеф

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Зоран Перишић

На основу члана 37. Статута Града Ниша (,,Службени лист Града Ниша“, бр. 88/2008 и 143/2016),

Скупштина Града Ниша на седници одржаној од \_\_\_\_\_\_\_\_\_ године донела, је

**ОДЛУКУ**

**О ОДРЕЂИВАЊУ ВРСТЕ ЗЕМЉИШТА ЗА**

**УТВРЂИВАЊЕ ПОРЕЗА НА ИМОВИНУ**

Члан 1.

Неизграђено грађевинско земљиште, односно део грађевинског земљишта које се налази у обухвату грађевинског подручја према правилима уређења Генералног урбанистичког плана Града Ниша 2010-2025, које је по врсти грађевинско земљиште, а по начину коришћења: њива, врт, воћњак, виноград, ливада, пашњак, трстик и мочвара и рибњак, а искључиво се користи за пољопривредну производњу, за потребе утврђивања пореза на имовину сматра се пољопривредним земљиштем.

Члан 2.

Неизграђено грађевинско земљиште, односно део грађевинског земљишта које се налази у обухвату грађевинског подручја према правилима уређења Генералног урбанистичког плана Града Ниша 2010-2025, а које је под шумом, за потребе утврђивања пореза на имовину сматра се шумским земљиштем.

Члан 3.

Ова Одлука ступа на снагу осмог дана од дана објављивања у ,,Службеном листу Града Ниша“, а примењује се од 01 .јануара 2017. године.

Број \_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_ године

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О б р а з л о ж е њ е**

Правни основ за доношење ове одлуке је садржан у одредбама члана 9. Закона о пореском поступку и пореској администрацији и одредбама члана 37. Статута Града Ниша.

Генералним урбанистичким планом Града Ниша 2010-2025 као стратешким развојним планом одређене, су између осталог, границе плана и обухват грађевинског подручја.

Сходно члану 82. Закона о планирању и изградњи грађевинско земљиште је земљиште које је одређено законом или планским документом за изградњу и коришћење објеката, као и земљиште на којем су изграђени објекти у складу са законом.

Члан 6а. Закона о порезима на имовину прописује како се разврставају непокретности за утврђивање основице пореза на имовину, па се тако све непокретности разврставају у следеће групе: грађевиснко земљиште, пољопривредно земљиште, шумско земљиште, станови, куће за издавање, пословне зграде и други (надземни и подземни) грађевински објекти који служе за обављање делатности, гараже и гаражна места.

Члан 9. Закона о пореском поступку и пореској администрацији дефинише начело фактицитета према коме се пореске чињенице утврђују према њиховој економској суштини. С тим у вези, порески третман земљишта које је планским документом проглашено за грађевинско и уписано у катастар непокретности као грађевинско, а користи се за обављање пољопривредне производње треба ускладити са начелом фактицитета.

Поступак претварања пољопривредног у грађевинско спроводи се у посебном поступку на начин и под условима прописаним законом. Чињеница да је земљиште планским документом одређено као грађевинско је претпоставка за вођење поступка претварања пољопривредног земљишта у грађевинско и не представља основ за порески третман који није у складу са статусом тог земљишта.

На основу свега наведеног предлажемо доношење ове Одлуке.